«Ақмола облысы білім басқармасының Степногорск қаласы бойынша Бөгенбай ауылының бастауыш мектебі »КММ

**Бастауыш сынып апталығының өткізілуі бойынша есеп**

Апталық мектеп меңгерушісі Медрисова Е.К. бекітуімен жоспарланып, 07.02.22 ж. салтанатты жиында ашылу рәсімімен басталды. Жоспарланған ашық сабақтар, тәрбие шаралары - сынып сағаттары бейнеленген стенд ұйымдастырылды.

 **08.02 күні** мұғалімдердің ұйымдастыруымен «Бастауыш сынып түймедағы»атты қабырға газеті шықты. Оған бастауыш сынып оқушылары қызыға қатысты. Онда көптеген ребустар ,сөзжұмбақтар оқушыларды қызықтырмай қоймады.

**09.02** күні  «Ертегілер әлеміне саяхат» тақырыбында сурет көрмесі ашылды, апта соңында қорытындысы шықты.Қорытындысы бойынша 1 орынды 4 сынып оқушылары - 2 орынды - 3 сынып,3 орындарды - 2 сынып

оқушылары иеленді.

10 ақпан күні  «XXI ғасырдың кішкентай білімпазы» сайысы ерекше қызығушылық туғызды.**Мақсаты:** Ішкі дүниесі бай, жан-жақты дамыған, жаңашыл, ізденімпаз, нтеллектуалды тұлғаны қалыптастыру. Сайыстың соңында  4 -сынып оқушысы Тлеубаев Рустем  жеңімпаз атанды.

11 ақпан күні мектепалды даярлық тобында сауат ашудан «Шөл дала мен сулы жер. Ө дыбысы мен əрпі»атты тақырыбында ашық сабақ өткізді. Мұғалімі Жапарова Р.Н. Сабақ жақсы өтті. Оқушылар білімдерін көрсетті.

14-15.02 күндері «Өнерлі өрге жүзеді» қолөнер байқауында оқушылар өз өнерлерін жұмыстарымен дәлелдеді. Көрмеге оқушылар қызыға қатысып, шығармашылық қабілеттерін жан – жақты көрсете білді.

 16.02. күні 4 сыныбында Жапарова Р.Н. қазақ тілі пәнінен «Септік жалғауының емлесі» тақырыбында ашық сабақ өтті. Жаңартылған білім жүйесінде құрылған сабақ.Құрылымында жұптық, жеке жұмыстар әртүрлі әдістермен өз үйлесімін тапқан.Сабақтың басы психологиялық дайындықтан басталып сабақтың мақсатын ашу үшін «Ковеер»әдісі,Түрленген тапсырма , «Алтын қалпақ»әдістері орынды қолданып кетті.Оқушылар кітаппен жұмыс,сергіту сәті, ойын түрлерінде шығармашылық тапсырмалар болды. Оқушылар белсенділік танытып, өз құнды ойларымен бөлісіп отырды. Сабақ жоғарғы деңгейде өтті.

17.02 күні 3 сыныпта математикадан «5 санына көбейту және бөлу кестесі» тақырыбында ашық сабақ өтілді. Сабақта әр түрлі әдіс-тәсілдер тиімді қолданылды.Сабақ өз дәрежесінде өтті.Мұғалімі Медриова Е.К.

       Бастауыш сыныптар апталығы шығармашыл, ынтымақшыл ортада өтті  және бастауыш сыныптар жұмысының нәтижелілігін көрсетті деп нық сеніммен айтуға болады. Әр дүйсенбі сайын өтетін мектепішілік жиында белсенді оқушыларға Мадақтамалар табыс етіліп, ду қол шапалақпен құттықталды. Барлық оқушы дерлік Грамота мен Алғыс хатқа ие болды. Яғни, біз бастауыш сыныптар апталық алдына қойылған барлық міндеттерді шеше білдік деп айта аламыз.

**Өткізілген ашық сабақтардың жоспарлары, арнаулы папкада жинақталған.**

Әдістемелік жетекшісі  Жапарова Р.Н